Det generelle billede på landsplan er, at de familier, hvor der forekommer incest, oftest bor i landkommuner. Det skriver BT, søndag. Ud fra tal fra Danmarks Statistik har avisen lavet en liste over, hvor i Danmark der er anmeldt flest sager om incest. I Nordjylland er der stor forskel på, hvordan det står til i de forskellige kommuner. Brønderslev Kommune er blevet fremhævet meget på det seneste på grund af flere sager om overgreb mod børn. Men ifølge BT's statistik over årene 2006 til 2010 er der faktisk flest incestsager i Morsø Kommune - skarpt forfulgt af Vesthimmerland. Derefter følger Rebild Kommune, Hjørring Kommune, Jammerbugt Kommune, Aalborg Kommune, Frederikshavn Kommune, Mariagerfjord Kommune og Thisted Kommune. I Brønderslev Kommune og Morsø Kommune er der ikke anmeldt sager i den periode, statistikken dækker over. De kendte misbrugssager fra Brønderslev er først blevet anmeldt senere.

Opsummering:
[size=2]Yderområder topper statistikken over sager om seksuelt misbrug af børn. I Nordjylland står det værst til i Morsø Kommune.
[/size]